Den Vest-Sjællandske Avis, 1818-08-15
Nyeste Post-Efterretninger. Dronningen af England befinder sig meget slet; hun længes efter at bringes fra Kew til Kongen i Winsor, men Lægerne fraraade denne Reise, hun er saa svag, at hun paa ingen Maade kan giøre den til Lands. – Hertugen af Clarence har med sin Gemalinde taget Afskeed hos Hendes Majestæt, og ere afreiste til Hannover, Prinds-Regenten har i den Anledning ladet under 25de Juli udstæde en Bekiendtgiørelse til Ministeriet i dette Kongerige, hvori det bedder: at hans Broder Hertugen af Clarence vil mod sin Gemalinde opholde sig i Hannover, men derved ingen Andeel tage i Statsbestyrelsen; hvorfor der ikke vil derved skee nogen Forandring i hans Broders, Hertugen af Cambringes, Forhold som General Gouverneur i dette Kongerige, hvilken derfore ogsaa vil tilligemed sin Gemalinde, med Hensyn til denne Post, have Forrangen for Hertugen af Cambringe, (uagtet hiin er den tredie, og denne er den yngste af Kongen af Englands syn Sønner. – Hertugen af Wellington er ankommen til London, og har havt en Audience hos PrindsRegenten; der er derpaa bleven holdet et Geheime raads Forsamling den 3die August, hvori Parlementets Prorogation er bleven besluttet. De vigtige politiske Forhandlinger, som ere iværk, have formodentlig bevirket denne Beslutning; nemlig Fiendtlighedernes Udbrud imellem Nordamerika og Spanien; dette Riges Misforstaaelser med Brasilien; de Underhandlinger, som skulle aabnes imellem de oprøriske Spanske Colonier og Moderlandet; Jnsurgentcapernes Plynderier paa Kysterne af Spanien og Portugal, i hvilken Anledning Marskal Beresford er afreist fra Lissabon til London, for at formaae den Engelske Regiering til at dække Kyst handelen med sine Krigskibe, og fremfor alting Congressens Forhandlinger i Aachen; der ile nu mangfoldige Mennesker hens Tilskuere og Forretningsmænd, blandt de sidste den Preussiske Statscanstler, Fyrsten af Hardenberg; men som ikke befinder sig vel. Mængden af de Fremmede, som ankommer dertil, foraarsager at Huusleien stiger meget i Prisen den forrige General-Gouverneur v. Sacks Hotel er leiet paa 2 Maaneder til den Russiske Keiser for 28000 Franker. Byen vil faae Udseendet af et Marked, saamange Handlende drage dertil med deres Varer; blandt andre en Sølvtøi- og Diamanthandler fra Augsburg, med et heelt Magazin af disse Varer, som vurderes til en Værdie af overen Million; hele Oplag af Bijouterier, kostbare Uhre, Ringe, Porcellain o. s. v. anlægges, og især er anskaffet et stort Forraad af den ypperligste Viin. Man veed at den Østerrigske Keisers Følge vil bestaae af 140 Personer, midt i September forventes han til Aachen. – Keiserens Broders, Erkebering Carls Gemalinde, Erkehertuginde Hermine er den 29de Julii bleven forløst, med sin anden Prinds, som har faaet Navnet Carl Ferdinand. – Keiseren har udstædet et Patent under 22de Juli d. A., hvori anmeldes: at Hs. Majestæt har ifølge Underhandlinger med sine høie Allierede udnævnt Prindsen Franz, Joseph Carl (den unge Napoleon) Søn af Erkehertuginde Maria Louvise til Hertug af Reichstedt, med Prædikatet af Durchlautighed og med Tilladele til at føre et eget Vaaben, hvorved han følger umiddelbart i Rangen efter det Keiserlige Huuses Prindser og de Østerrigske Erkehertuger. – Den 23de Julii har den Tydske Forbundsforsamling holdet sit 9de, og den 30te Juli sit 40de Møde; men hvori blot private Anliggender bleve foretagne, den Committees Moder, som ere nedsat for at forberede de militaire Anliggender, ere endnu bestandigen udsatte. ON P